
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 120 

28 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αμοιβή μελών του Διοικητικού Συμβουλίου του Παρα¬ 


τηρητηρίου για την Κοινωνία της Πληροφορίας.... 1 

Σύσταση Διϋπουργικής Επιτροπής για την Τακτοποίη¬ 
ση - Απόδοση Δαπανών σε βάρος Πιστώσεων Δα¬ 
νείων ΡΜΡ- Υπουργείου Οικονομίας και Οικονομι¬ 
κών . 2 


Καθορισμός αποζημίωσης των μελών των Ομάδων Συ¬ 
ντονισμού και Διοικητικής Υποστήριξης του Υπουρ¬ 
γείου Ανάπτυξης (τομέας ενέργειας) για την προε¬ 
τοιμασία και διεξαγωγή της ελληνικής Προεδρίας 


στην Ευρωπαϊκή Ένωση το α' εξάμηνο του έτους 

2003. 3 

Έγκριση Κανονισμού Εσωτερικής Οργάνωσης και Λει¬ 
τουργίας «Κ.Ε.Ο.Λ.» Οργανισμού Κεντρικής Αγο¬ 
ράς Αθηνών του (Ο.Κ.Α.Α. ΑΕ). 4 


ΑΠΟΦΑΣΕΙ Σ 

Αριθ. 1029/ΔΙΟΕ 10 (1) 

Αμοιβή μελών του Διοικητικού Συμβουλίου του Παρατη¬ 
ρητηρίου για την Κοινωνία της Πληροφορίας. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 29Α του Ν. 1558/1985, "Κυβέρνηση 
και Κυβερνητικά Όργανα" (ΦΕΚ 137/τ.Α'/1985) που προ¬ 
στέθηκε με το άρθρο 27 του Ν. 2081/1992 (ΦΕΚ.154/τ.Α'/ 
1992) και τροποποιήθηκε με το άρθρο 1 παρ. 2 του 
Ν. 2469/1997 (ΦΕΚ.38/τ.Α'/1997). 

β. του άρθρου 19 του Ν. 2470/1997 "Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις" (ΦΕΚ. 40/τ.Α'/1997). 
γ.του άρθρου 40 του Ν.849/1978 (ΦΕΚ.232/τ.Α'/1978), 
δ. του Ν. 2860/2000 "Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις" (ΦΕΚ. 251/τ.Α'/2000). 


ε. της παρ. 1 του άρθρου 2 και της παρ. 1 του άρθρου 3 
του Ν. 3059/2002 "Σύσταση Νομικού Προσώπου με την 
επωνυμία Ελληνικό Παρατηρητήριο για την Κοινωνία της 
Πληροφορίας" (ΦΕΚ.241/τ.Α'/2002). 

στ. του Π.Δ. 81/2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών" (ΦΕΚ.57/τ.Α'/2002). 

2. Την 1065956/863/Α0006/15.7.2003 (ΦΕΚ. 985/τ.Β/ 
2003) κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών "Καθορισμός αρμοδιο¬ 
τήτων των Υφυπουργών Οικονομίας και Οικονομικών" 
όπως τροποποιήθηκε. 

3. Την 56304/ΔΙΟΕ 424/25.8.2003) απόφαση που αφορά 
στον ορισμό μελών Διοικητικού Συμβουλίου του ΝΠΙΔ με 
την επωνυμία "Παρατηρητήριο για την Κοινωνία της Πλη¬ 
ροφορίας, καθορισμό αρμοδιοτήτων, θεμάτων συγκρό¬ 
τησης και λειτουργίας του Διοικητικού Συμβουλίου" 
(ΦΕΚ. 1261 /τ. Β'/2003). 

4. Την 78893/ΔΕ-11454/24.11.2003 απόφαση του Υφυ¬ 
πουργού Οικονομίας και Οικονομικών. 

5. Το γεγονός ότι από την απόφαση αυτή προκαλείται 
δαπάνη που θα βαρύνει το Πρόγραμμα Δημοσίων Επεν¬ 
δύσεων του Υπουργείου Οικονομίας και Οικονομικών . 
ΣΑΕ 019/3, αποφασίζουμε: 

Ορίζουμε σύμφωνα με τις διατάξεις που αναφέρονται 
στο σκεπτικό με στοιχείο 1 ,ετηναμοιβήτωνμελώντουΔι- 
οικητικού Συμβουλίου του Παρατηρητηρίου για την Κοι¬ 
νωνία της Πληροφορίας και του Γραμματέα αυτού ως 
εξής: 

• Πρόεδρος. 2.800 ΕΥΡΩ ανά μήνα, ανεξάρτητα από 
αριθμό συνεδριάσεων 

• Έκαστο μέλος, 550 ΕΥΡΩ ανά μήνα, ανεξάρτητα από 
αριθμό συνεδριάσεων 

• Γραμματέας, 180 ΕΥΡΩ ανά μήνα, ανεξάρτητα από 
αριθμό συνεδριάσεων. 

Η ισχύς της παρούσας αρχίζει από 3 Σεπτεμβρίου 2003, 
ημερομηνία δημοσίευσης του ορισμού μελών του ΔΣ του 
Παρατηρητηρίου για την Κοινωνία της Πληροφορίας. 

Αθήνα, 9 Ιανουάριου 2004 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ ΝΙΚ. ΦΑΡΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/59772/0022 (2) 

Σύσταση Διϋπουργικής Επιτροπής για την Τακτοποίηση - 
Απόδοση Δαπανών σε βάρος Πιστώσεων Δανείων 
ΡΜΡ- Υπουργείου Οικονομίας και Οικονομικών 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

1.-Έχοντας υπόψη: 

α. Τηςπαραγράφου 2του άρθρου 43 του Ν.Δ. 721/1970 
"Περί Οικονομικής Μερίμνης και Λογιστικού των Ενόπλων 
Δυνάμεων" (ΦΕΚΑ’ 251). 

β. Του άρθρου 4 του Ν.2448/96 "Μισθολογικές Ρυθμί¬ 
σεις Μονίμων Στελεχώντων Ε.Δ. και αντιστοίχων της Ε.Α., 
του Π. Σ. και του Λ. Σ. και άλλες διατάξεις" (ΦΕΚ279/Α/96) 
γ. Του άρθρου 19 του Ν.2470/97 "Αναμόρφωση μισθο¬ 
λογίου προσωπικού της δημόσιας διοίκησης και άλλες 
συναφείς διατάξεις (ΦΕΚΑ’ 40). 

δ. Το άρθρο 29 Ατού Ν. 1558/85. "Κυβέρνηση και Κυ¬ 
βερνητικά Όργανα (ΦΕΚ 137 Α’) που προστέθηκε με το 
άρθρο 27του Ν.2081/92 (ΦΕΚ 154 Α’) όπως αντικαταστά- 
θηκε με το άρθρο 1 παρ. 2 του Ν.2469/97 (ΦΕΚ 38 Α’).. 

ε. Την 1065956/863/Α0006/15-07-2003 (ΦΕΚ Β985) Κοι¬ 
νή απόφαση Πρωθυπουργού και Υπουργού Οικονομίας 
και Οικονομικών "Καθορισμός Αρμοδιοτήτων των Υφυ¬ 
πουργών Οικονομίας και Οικονομικών". 

στ. Η προκαλούμενη δαπάνη συνολικά ανέρχεται στα 
17.850,00 € που θα καλυφθεί από τις εγγεγραμμένες πι¬ 
στώσεις στον Π/Υ της ΓΓΟΣΑΕ έτους 2004 (ΚΑΕ 0515), 
αποφασίζουμε: 

1. Την σύσταση, στην Γενική Γραμματεία Οικονομικού 
Σχεδιασμού και Αμυντικών Επενδύσεων (ΓΓΟΣΑΕ), διυ¬ 
πουργικής επιτροπής για την τακτοποίηση-απόδοση δα¬ 
πανών σε βάρος πιστώσεων δανείων ΡΜΡ -Υπουργείου 
Οικονομίας και Οικονομικών, έργο της οποίας είναι η 
εξεύρεση λύσης, σχετικά με την εκκρεμότητα που υφί- 
σταται, όσον αφορά τον τρόπο απόδοσης των συμβάσε¬ 
ων που χρηματοδοτήθηκαν με πιστώσεις δανείων ΡΜΡ, 
όσο και με πιστώσεις δανεισμού, που διενεργείται με μέ¬ 
ριμνα του Υπουργείου Οικονομίας και Οικονομικών. 

2. Η ανωτέρω διυπουργική επιτροπή συγκροτείται από 
τους παρακάτω: 

α. Σχης (Ο) Τζιούτζιας Χρήστος Διευθυντής της 
ΓΓΟΣΑΕ/ΓΔΟΣ/ΔΟΙ ως πρόεδρος. 

β. Σμχος (Ο) Κόκκινης Αναστάσιος του ΓΕΑ/Δ3, με αντι¬ 
καταστάτη τον Επσγο (Ο) Γεωργίου Ελευθέριο. 

γ. Ανχης (Ε) Δαρμπάσης Παναγιώτης Διευθυντής Γ ρα¬ 
φείου Γενικού Διευθυντού ΓΔΟΣ 
δ. Τχης (Ο)Κοτσαρίδης Ιωάννης του ΓΕΣ/ΔΟΙ 
ε. Τχης (Ο) Αγγλέζης Μαρίνος της ΓΓΟΣΑΕ/ΓΔΟΣ/ΔΟΙ. 
στ. Τχης (Ο) Μπαράκος Κωνσταντίνος της ΓΓΟΣΑΕ/ 
ΓΔΟΣ/ΔΟΙ/ΤΜ.ΠΥ. 

ζ. Πχης Μιμικός Σπυρίδωνας ΠΝ του ΕΠΥΕΘΑ/ΔΑΣΠ 
η. Υπχος (Ο) Νοταράς Αθανάσιος του ΓΕΝ/Ε2 
θ. Μ.Υ.ΠΕ-ΔΟ με Α’ βαθμό Μάλλιου Ιωάννα της 
ΓΓΟΣΑΕ/ΓΔΟΣ/ΔΟΙ. 

ι. Μ.Υ.ΠΕ-ΔΟ με Α’ βαθμό Μπέλλος Ευάγγελος της 
ΓΓΟΣΑΕ/ΓΔΟΣ/ΔΟΙ. 

ια. Πεπελάσης Αντώνιος Ιδιώτης Νομικός Σύμβουλος 
του Γενικού Γραμματέα του ΥΠΕΘΑ. 
ιβ. ΝτάσιοςΔημήτρηςτου ΥΠ.ΟΙΚ. &ΟΙΚ.Δ23 
ιγ. Μαραβελάκης Στέλιος του ΥΠ.ΟΙΚ. & ΟΙΚ.Δ23. 
ιδ. Πολύζου Βασιλική του ΥΠ.ΟΙΚ. & ΟΙΚ.Δ23. 
ιε. Τζώρζης Χρήστος του ΥΠ.ΟΙΚ. & ΟΙΚ.Δ20 


ιστ. Κωστούλας Νικόλαςτου ΥΠ.ΟΙΚ. & ΟΙΚ.Δ49- 
ιζ. Κουράκου Σταματίατου ΥΠ.ΟΙΚ. &ΟΙΚ.Δ24, ως μέλη. 

3. Η αμοιβή του προέδρου και των μελών της επιτροπής 
ορίζεται στα 350,00 €, μηνιαίως, υπό την προϋπόθεση 
συμμετοχής τους σε τέσσερις, τουλάχιστον συνεδριά¬ 
σεις το μήνα. Σε περίπτωση που η συμμετοχή περιορίζε¬ 
ται σε λιγότερες από (4) συνεδριάσεις, η αποζημίωση μει¬ 
ώνεται ανάλογα. 

4. Η διάρκεια των εργασιών της επιτροπής ορίζεται το 
ανώτερο μέχρι τρεις μήνες από την ημερομηνία δημοσί¬ 
ευσης της στην Εφημερίδα της Κυβερνήσεως. 

5. Η ισχύς της παρούσας απόφασης αρχίζει από την 
ημερομηνία δημοσιεύσεως στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Ν. ΦΑΡΜΑΚΗΣ ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 2/70700/0022 (3) 

Καθορισμός αποζημίωσης των μελών των Ομάδων Συ¬ 
ντονισμού και Διοικητικής Υποστήριξης του Υπουργεί¬ 
ου Ανάπτυξης (τομέας ενέργειας) για την προετοιμα¬ 
σία και διεξαγωγή της ελληνικής Προεδρίας στην Ευ¬ 
ρωπαϊκή Ένωση το α' εξάμηνο του έτους 2003" 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη : 

Τις διατάξεις; 

Α. Του Ν. 1558/85 "Κυβέρνηση και Κυβερνητικά Όργα¬ 
να", άρθρο 23, (ΦΕΚ 137/Α/26.7.85) όπως τροποποιήθηκε 
και ισχύει, 

Β. Του Π.Δ.381 /16.6.1989 "Οργανισμός του Υπουργείου 
Βιομηχανίας Ενέργειας και Τεχνολογίας "όπωςτροποποι- 
ήθηκε με τις διατάξεις του Π.Δ.191/96 (ΦΕΚ 154/Α/96). 

Γ. Του Π.Δ.27/96 "Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" (ΦΕΚ 19/Α/1.2.96). 

Δ. Του Ν.2470/97 "Αναμόρφωση μισθολογίου του προ¬ 
σωπικού της Δημόσιας Διοίκησης και συναφείς διατά¬ 
ξεις", άρθρο 19παρ.4καθώς και του Ν.2703/99 άρθρο 15. 

Ε. Του Ν.849/78 άρθρο 40 (ΦΕΚ 232/Α), όπως τροπο¬ 
ποιήθηκε με τις διατάξεις του άρθρου 8 του Ν.2129/93 
(ΦΕΚ57/Α). 

Στ. Του Ν.2949/01 (ΦΕΚ 243/Α) "Προξενική διατίμηση 
και άλλες διατάξεις", άρθρο 16. 

2. Το υπ’αριθμ. 151 /69/ΑΣ 372/4.10.2001 έγγραφο του 
Υπουργείου Εξωτερικών σχετικά με την οργάνωση της 
ελληνικής Προεδρίας στην Ε.Ένωση. 

3. Τις Αποφάσεις με αριθμούς : 

Α.2/80345/0004 (ΦΕΚ 2040/β/19.11.1999) ΚΥΑ "Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91 ". Β.8102/5.6.2002 ΥΑ "Σύσταση 
ομάδων Συντονισμού, Διοικητικής Υποστήριξης και Εθνι¬ 
κών Εκπροσώπων στο Υπουργείο Ανάπτυξης (τομέας 
ενέργειας) για την προετοιμασία και διεξαγωγή της ελλη¬ 
νικής Προεδρίας στην Ευρωπαϊκή Ένωση το α’εξάμηνο 
του έτους 2003". 

4. Την ανάγκη καθορισμού αποζημίωσης για τα μέλη 
των παραπάνω ομάδων, αποφασίζουμε: 

Ορίζουμε τη μηνιαία αποζημίωση των μελών της ομά¬ 
δας Συντονισμού και της ομάδας Διοικητικής Υποστήρι¬ 
ξης του Υπουργείου Ανάπτυξης (τομέας Ενέργειας) και 
για χρονικό διάστημα δεκαοκτώ (18) μηνών ως εξής : 
Συντονιστική ομάδα: 

Από 1η Ιανουάριου 2003 - 30η Ιουνίου 2003 μηνιαία 
αμοιβή 500 ευρώ. 

Από 1η Ιουλίου 2003 - 31η Δεκεμβρίου 2003 μηνιαία 
αμοιβή 350 ευρώ. 

Ομάδα Διοικητικής υποστήριξης 
Από 1η Ιανουάριου 2003 - 30η Ιουνίου 2003 μηνιαία 
αμοιβή 400 ευρώ. 

Από 1η Ιουλίου 2003 - 31η Δεκεμβρίου 2003 μηνιαία 
αμοιβή 300 ευρώ. 

Η δαπάνη που προκαλείται από την παρούσα απόφαση 
θα βαρύνει τον λογαριασμό χρηματοδότησης εταιριών 
εμπορίας πετρελαιοειδών για μεταφορά καυσίμων στις 
προβληματικές περιοχές της χώρας (ειδικός λογαρια¬ 
σμός πετρελαιοειδών) αρ.19 Ν.3054/2002-ΦΕΚ Α’ 230 
όπου υπάρχει περιθώριο πίστωσης) και ανέρχεται στο πο¬ 
σό των 33.000 € περίπου. 

Η αποζημίωση των μελών των ως άνω ομάδων κατα¬ 
βάλλεται σύμφωνα με την ανάθεση των καθηκόντωντους, 
όπως αυτή ορίζεται στην υπ’αριθμ.8102/5.6.2002 Υπουρ¬ 
γική Απόφαση του ΥΠ.ΑΝ., παρ.Α, Β και Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

Οι Γενικοί Γ ραμματείς 
Δημοσιονομικής Πολιτικής 
Υπουργείου Οικονομίας 

και Οικονομικών Υπ. Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ ΑΓΡΑΦΙΩΤΗΣ 

-♦- 

Αριθ. Α2-130 (4) 

Έγκριση Κανονισμού Εσωτερικής Οργάνωσης και Λει¬ 
τουργίας «Κ.Ε.Ο.Λ.» Οργανισμού Κεντρικής Αγοράς 
Αθηνών του (Ο.Κ.Α.Α. ΑΕ) 

ΟΙ ΥΠΟΥΡΓΟΙ 
ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

Τις διατάξεις: 

1) Τον Ν. 2414/96 (ΦΕΚ 135/Α/96) «Εκσυγχρονισμός των 
Δημοσίων Επιχειρήσεων και Οργανισμών και άλλες δια¬ 
τάξεις» 

2) Του Ν. 1558/85(ΦΕΚ 137/Α/85) “Κυβέρνηση και Κυβερ¬ 
νητικά Όργανα" 

3) Του Π.Δ. 397/88(ΦΕΚ 185/Α/88)“Οργανισμός του 
Υπουργείου Εμπορίου όπως τροποποιήθηκε και ισχύει 

4) Του Π.Δ.27/96(ΦΕΚ 19/Α/96) “Συγχώνευση των Υπουρ¬ 
γείων Τουρισμού , Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης 

5) Του Π.Δ. 406/98 (ΦΕΚ286/Α/98)“Μετατροπήτου Οργα¬ 
νισμού Κεντρικής Αγοράς Αθηνών από ΝΠΔΔ σε Ανώνυμη 
Εταιρεία και έγκριση του Καταστατικού της“ άρθρο 36 

6) Την 21386/16-7-2003 Κοινή Απόφαση του Πρωθυ¬ 
πουργού και Υπουργού Ανάπτυξης “Περί ανάθεσης αρ¬ 
μοδιοτήτων στους Υφυπουργούς Ανάπτυξης" 


7) Το 4209/21-10-2003 έγγραφο του ΟΚΑΑ ΑΕ με το 
οποίο μας διαβιβάστηκε στην υπηρεσία μας ακριβές αντί¬ 
γραφο του “ΚΕΟΛ“ του “ΟΚΑΑ ΑΕ“ 

8) Την 77β'/24-9-2003 απόφαση του Δ.Σ. του ΟΚΑΑ ΑΕ 

9) Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού από την παρούσα απόφαση, 
αποφασίζουμε: 

Εγκρίνουμε τον Κανονισμό Εσωτερικής Οργάνωσης και 
Λειτουργίας του «Ο.Κ.Α.Α. ΑΕ» που συντάχθηκε και εγκρί- 
θηκε με την 77β'/24-9-2003 απόφαση του Δ.Σ. του ΟΚΑΑ 
ΑΕ, ο οποίος έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΟΡΓΑΝΩΣΗΣ ΚΑΙ ΛΕΙΤΟΥΡ¬ 
ΓΙΑΣ 

Άρθρο 1 

Αντικείμενο του Κανονισμού 
Ο παρών Κανονισμός καταργεί και αντικαθιστά το Π.Δ. 
306 / 1989 ("οργάνωση των υπηρεσιών του Οργανισμού 
Κεντρικής Λαχαναγοράς Αθηνών") και καθορίζει εφεξής 
την βασική οργανωτική διάρθρωση της "Ο.Κ.Α.Α ΑΈ." ως 
ακολούθως: 

Άρθρο 2 

Όργανα Διοίκησης 

1. Τα Όργανα Διοίκησης της "Ο.Κ.Α.Α. ΑΈ." είναι: 

• Το Διοικητικό Συμβούλιο 

• Ο Διευθύνων Σύμβουλος 

• Το Συμβούλιο Διεύθυνσης 

2. Στην "Ο.Κ.Α.Α. ΑΈ." λειτουργεί Γενική Συνέλευση Με¬ 
τόχων, που ορίζει το Καταστατικό της εταιρείας, ο Κωδ. 
Νόμος 2190/20 και οι λοιπές σχετικές διατάξεις. 

3. Οι αρμοδιότητες των Οργάνων Διοίκησης της 
"Ο.Κ.Α.Α. Α.Ε.", προσδιορίζονται από το Π.Δ.406/1998, με 
το οποίο μετατράπηκε ο Οργανισμός Κεντρικής Αγοράς 
Αθηνών Ν.Π.Δ.Δ. σε Ανώνυμη Εταιρία και εγκρίθηκε το 
Καταστατικό της. 

4. Η σύνθεση, η θητεία, η συγκρότηση, η λειτουργία και 
οι αρμοδιότητες του Διοικητικού Συμβουλίου καθορίζο¬ 
νται από τα άρθρα 11-15του Καταστατικού. 

5. Οι αρμοδιότητες του Προέδρου του Διοικητικού Συμ¬ 
βουλίου καθορίζονται από το άρθρο 16 του Καταστατι¬ 
κού. 

6. Οι αρμοδιότητες του Διευθύνοντος Συμβούλου κα¬ 
θορίζονται από το άρθρο 16 του Καταστατικού. 

7. Η σύνθεση και οι αρμοδιότητες του Συμβουλίου Διεύ¬ 
θυνσης καθορίζονται από το άρθρο 19 του Καταστατικού. 

Άρθρο 3 

Βασική Διάρθρωση 

1. Η βασική τμηματοποίηση της "Ο.Κ.Α.Α. ΑΈ." σε κύ¬ 
ριες υπηρεσιακές - λειτουργικές μονάδες και η διασύνδε¬ 
ση αυτών σε επίπεδα ιεραρχίας, παρουσιάζεται στο συ¬ 
νημμένο Οργανόγραμμα που αποτελεί αναπόσπαστο 
τμήμα του παρόντος Κανονισμού. 

2. Η "Ο.Κ.Α.Α. ΑΈ." διαρθρώνεται υπότονΔιευθύνοντα 
Σύμβουλο σε Διευθύνσεις και Τμήματα. 

3. Οι Διευθύνσεις ορίζονται ως ακολούθως : 

• Διεύθυνση Διοικητικών και Οικονομικών Υπηρεσιών 

• Διεύθυνση Εμπορικής Εκμετάλλευσης 

• Διεύθυνση Τεχνικών Υπηρεσιών 

4. Υπό τον Διευθύνοντα Σύμβουλο λειτουργούν οι ακό¬ 
λουθες ανεξάρτητες Υπηρεσιακές Μονάδες: 

• Γ ραμματεία 

• Γ ραφείο Εσωτερικού Ελέγχου 

• Γραφείο Επιχειρησιακού Σχεδιασμού και Μηχανορ¬ 
γάνωσης 

• Γραφείο Νομικών Υποθέσεων 

5. Συστήνονται πενήντα πέντε (55) προσωποπαγείς θέ¬ 
σεις, σύμφωνα με την παράγραφο 3 του άρθρου 37 του 
Π.Δ. 406/1998, στις οποίες μεταφέρεται το προσωπικό 
της "Ο.Κ.Α.Α. Α.Ε." που υπηρετούσε στον Ο.Κ.Α.Α. με σχέ¬ 
ση δημοσίου δικαίου την 21/12/1998. 

6. Συστήνονται δέκα τρεις (13) αντίστοιχες θέσεις, σύμ¬ 
φωνα με την παράγραφο 4 του άρθρου 37 του Π.Δ. 406/ 
1998, στις οποίες μεταφέρεται το προσωπικό της 
"Ο.Κ.Α.Α. Α.Ε." που υπηρετούσε στον Ο.Κ.Α.Α. με σχέση 
ιδιωτικού δικαίου αορίστου χρόνου την 21/12/1998. 

7. Συστήνονται δύο (2) αντίστοιχες θέσεις, σύμφωνα με 
την παράγραφο 4 του άρθρου 37 του Π.Δ. 406/1998. στις 
οποίες μεταφέρονται οι δικηγόροιτης "Ο.Κ.Α.Α. Α.Ε." που 
υπηρετούσαν στον Ο.Κ.Α.Α. με σχέση πάγιας αντιμισθίας 
την 21/12/1998 και διατηρείται μια προσωποπαγής θέση 
ενός δικηγόρου μεπαγία αντιμισθία που υπηρετούσε την 
21/12/1998. 

8. Το σύνολο των οργανικών θέσεων του προσωπικού 
του Οργανισμού ορίζεται σε ογδόντα (80). Οι οργανικές 
θέσεις κατανέμονται ανα ειδικότητα σύμφωνα με τις εκά- 
στοτε ανάγκες του Οργανισμού, με αποφάσεις του Διοι¬ 
κητικού Συμβουλίου κατόπιν εισηγήσεων του Διευθύνο- 
ντος Συμβούλου. 

9. Κατά το μεταβατικό διάστημα που στον Οργανισμό 
απασχολείται προσωπικό των παραγράφων 5, 6 και 7 του 
παρόντος άρθρου, ο Διευθύνων Σύμβουλος αποφασίζει 
για την δυνατότητα κάλυψης αναγκών οργανικών θέσεων 
από το συγκεκριμένο προσωπικό. 

10. Εντός τετραμήνου από της ενάρξεως ισχύος του πα¬ 
ρόντος, το προσωπικό των παραγράφων 5,6 και 7 του πα¬ 
ρόντος άρθρου μπορεί, κατόπιν αιτήσεως του και σχετι¬ 
κής επ’ αυτής αποφάσεωςτου Διευθύνοντος Συμβούλου, 
να καταλαμβάνει τις οργανικές θέσεις της παραγράφου 8 
του παρόντος άρθρου. 

Άρθρο 4 

Διεύθυνση Διοικητικών και Οικονομικών Υπηρεσιών 

Η Διεύθυνση Διοικητικών και Οικονομικών Υπηρεσιών 
έχει υποστηρικτικό ρόλο τόσο σε θέματα διοικητικά και 
διαχείρισης ανθρωπίνων πόρων όσο και σε θέματα οικο¬ 
νομικής διαχείρισης. Αποτελείται από τα παρακάτω δύο 
(2) τμήματα: 

• Τμήμα Διοικητικού και Ανθρωπίνων Πόρων με τις ακό¬ 
λουθες, κυρίως, αρμοδιότητες: 

1. Διοικητική υποστήριξη του συνόλου των διοικητικών 
μονάδων του Οργανισμού. 

2. Διοικητική υποστήριξη της λειτουργίας του Διοικητι¬ 
κού Συμβουλίου, της Γενικής Συνέλευσης και οποιωνδή- 
ποτε άλλων Συμβουλίων του Οργανισμού. Στα ανωτέρω 
καθήκοντα μεταξύ άλλων περιλαμβάνονται: 

• η μέριμνα για την φύλαξη των πρακτικών του Διοικη¬ 
τικού Συμβουλίου, της Γενικής Συνέλευσης και οποιων- 
δήποτε άλλων Συμβουλίων του Οργανισμού, καθώς και η 
έγκαιρη κοινοποίηση προσκλήσεων / ημερήσιας διάτα¬ 
ξης στα μέλη αυτών. 

• η μέριμνα για την έγκαιρη κοινοποίηση των αποφάσε¬ 
ων του Διοικητικού Συμβουλίου, της Γ ενικής Συνέλευσης 
και οποιωνδήποτε άλλων Συμβουλίων του Οργανισμού 
στους αποδέκτες τους. 

• η μέριμνα για την διεξαγωγή κάθε αλληλογραφίας 


του Διοικητικού Συμβουλίου, της Γ ενικής Συνέλευσης και 
οποιωνδήποτε άλλων Συμβουλίων του Οργανισμού. 

3. Τήρηση πρωτοκόλλου (κοινού, εμπιστευτικού και 
απορρήτου), διακίνηση εισερχόμενης και εξερχόμενης 
αλληλογραφίας, οργάνωση, ταξινόμηση και τήρηση γενι¬ 
κού αρχείου εγγράφων και αποφάσεων, εσωτερική επι¬ 
κοινωνία. 

4. Δακτυλογράφηση κάθε εγγράφου ή κειμένου του Ορ¬ 
γανισμού. 

5. Μέριμνα της λειτουργίας και συντήρησης των εκτυ- 
πωτικών μηχανημάτων, όπως γραφομηχανών και φωτο¬ 
τυπικών μηχανημάτων καθώς και εκτύπωση εγγράφων 
και εντύπων. 

6. Βεβαίωση της ακρίβειας αντιγράφων και του γνησίου 
των υπογραφών. 

7. Σχεδιασμός και εφαρμογή πολιτικών, συστημάτων 
και διαδικασιών διοίκησης Ανθρωπίνων Πόρων. 

8. Σχεδιασμός και λειτουργία συστήματος προγραμμα¬ 
τισμού των αναγκών του Οργανισμού σε ανθρώπινους 
πόρους (προσλήψεις, προαγωγές). 

9. Λειτουργία συστήματος αξιολόγησης του προσωπικού. 

10. Σχεδιασμός και υλοποίηση προγραμμάτων κατάρτι¬ 
σης και εκπαίδευσης του ανθρώπινου δυναμικού. 

11. Σχεδιασμός και εφαρμογή συστήματος αμοιβών και 
κινήτρων. 

12. Διαχείριση του συνόλου των υπηρεσιακών θεμάτων 
του προσωπικού (μεταξύ άλλων περιλαμβάνονται οι με¬ 
ταβολές, απουσίες, ασθένειες, ατυχήματα, παρουσίες, 
άδειες, ασφάλιση) και μέριμνα για την εφαρμογή των κα¬ 
νονισμών, διαδικασιών, πειθαρχικών ελέγχων, συλλογι¬ 
κών συμβάσεων, εργατικής και ασφαλιστικής νομοθε¬ 
σίας. 

13. Προώθηση και συντονισμός ανάπτυξης και διατή¬ 
ρησης θετικού εργασιακού κλίματος και διαμόρφωση 
εταιρικής κουλτούρας. 

• Τμήμα Λογιστηρίου, με τις ακόλουθες, κυρίως, αρμο¬ 
διότητες: 

1. Διαμόρφωση και παρακολούθηση εκτέλεσης του οι¬ 
κονομικού προϋπολογισμού και του προϋπολογισμού 
εσόδων και εξόδων. 

2. Διαχείριση διαθεσίμων του Οργανισμού. 

3. Υποστήριξη των υπόλοιπων οργανωτικών μονάδων 
του Οργανισμού σε θέματα οικονομικής διαχείρισης. 

4. Εκτέλεση των οικονομικών συναλλαγών του Οργανι¬ 
σμού με εμπόρους και τρίτους. 

5. Διαμόρφωση και αποτελεσματική υλοποίηση του ετή¬ 
σιου σχεδίου προμηθειών, τήρηση και παρακολούθηση 
των σχετικών στοιχείων και εργασιών. 

6. Διαχείριση των αποθηκών του Οργανισμού, συγκέ¬ 
ντρωση και καταγραφή όλων των περιουσιακών στοιχεί¬ 
ων και των κάθε φύσεως υλικών του Οργανισμού με πε¬ 
ριοδικές απογραφές. 

7. Τήρηση μητρώου, ειδών μηχανικού εξοπλισμού και 
των κτιριακών εγκαταστάσεων του Οργανισμού. 

8. Ανάπτυξη και εφαρμογή του Γ ενικού Λογιστικού Σχε¬ 
δίου και Αναλυτικής Λογιστικής στον Οργανισμό. 

9. Σύνταξη λογιστικών εγγράφων και καταστάσεων και 
καταχώρηση στα λογιστικά βιβλία κατά το εκάστοτε 
ισχύον σύστημα. 

10. Σύνταξη των ετήσιων λογιστικών / οικονομικών κα¬ 
ταστάσεων, διεκπεραίωση των σχέσεων με τις φορολογι¬ 
κές αρχές, μέριμνα για όλα τα φορολογικά / φοροτεχνικά 
θέματα. 

11. Κοστολόγηση των δραστηριοτήτων του Οργανι¬ 
σμού και εισήγηση για τη λήψη των κατάλληλων μέτρων 
για την καλύτερη αποδοτικότητα αυτών ή τη δημιουργία 
νέων πόρων. 

12. Σύνταξη μισθολογικών καταστάσεων του προσωπι¬ 
κού, έκδοση βεβαιώσεων αποδοχών και αποφάσεων εξα¬ 
γοράς προϋπηρεσιών και τήρηση στοιχείων απόδοσης 
των λογαριασμών. 

13. Μέριμνα για την εκκαθάριση και πληρωμή των απο¬ 
δοχών του προσωπικού και λοιπών δαπανών, για την έκ¬ 
δοση ενταλμάτων πληρωμής, για την απόδοση των ει¬ 
σφορών στους Ασφαλιστικούς Οργανισμούς και για ενη¬ 
μέρωση των ατομικών ασφαλιστικών βιβλιαρίων του 
προσωπικού. 

14. Ευθύνη ταμειακής διαχείρισης. Μέριμνα για την εί¬ 
σπραξη κάθε εσόδου και για την πληρωμή κάθε οφειλής 
του Οργανισμού και έλεγχος των σχετικών δικαιολογητι- 
κών. 

Άρθρο 5 

Διεύθυνση Εμπορικής Εκμετάλλευσης 

Η Διεύθυνση Εμπορικής Εκμετάλλευσης έχει ως κύρια 
αποστολή, πρώτον, την άσκηση εποπτείας στη διακίνηση 
και εμπορία οπωροκηπευτικών, κρεάτων και λοιπών τρο¬ 
φίμων σε επίπεδο Αγοράς και, δεύτερον, την εμπορική 
αξιοποίηση των πόρων του Οργανισμού και την εξασφά¬ 
λιση εναλλακτικών πηγών εσόδων. Αποτελείται από τα 
παρακάτω δύο τμήματα: 

• Τμήμα Εμπορίας με τις εξής, κυρίως, αρμοδιότητες : 

1. Παρακολούθηση των παραμέτρων εμπορίας και δια¬ 
κίνησης των προϊόντων μέσω της Αγοράς (καταγραφή 
ημών / κόστους / ποσοτήτων / ποιότητας / λειτουργία συ¬ 
στήματος καταγραφής των παραμέτρων, κλπ). 

2. Παρακολούθηση των παραμέτρων εμπορίας και δια¬ 
κίνησης των γεωργικών και ζωικών προϊόντων σε εθνικό 
και διεθνές επίπεδο. 

3. Έλεγχος ποιότητας και τυποποίησης των διακινού- 
μενων προϊόντων σε σχέση με τις απαιτούμενες προδια¬ 
γραφές (δειγματοληψίες για εργαστηριακό έλεγχο). 

4. Τήρηση πλήρως ενημερωμένου αρχείου απαιτούμε- 
νων προδιαγραφών ποιότητας και τυποποίησης. 

5. Παροχή συμβουλών / οδηγιών στους μισθωτές εμπό¬ 
ρους περί των απαιτούμενων προδιαγραφών ποιότητας 
και τυποποίησης αλλά και για θέματα συντήρησης των 
προϊόντων. 

6. Στατιστική επεξεργασία και ανάλυση των παραμέ¬ 
τρων εμπορίας και διακίνησης των γεωργικών και ζωικών 
προϊόντων. 

7. Έκδοση ενημερωτικών δελτίων, σε γραπτή και ηλε¬ 
κτρονική μορφή, για παρακολούθηση της διακύμανσης 
των ανωτέρω παραμέτρων (τιμών / διακινούμενων ποσο¬ 
τήτων κλπ). 

8. Εκπόνηση μελετών σε σχέση με την εμπορία και δια¬ 
κίνηση των προϊόντων που διακινεί η Αγορά. 

9. Ενημέρωση των αρμοδίων φορέων και υπηρεσιών σε 
σχέση με τα υφιστάμενα και προβλεπόμενα προβλήματα 
της εμπορίας και διακίνησης γεωργικών και ζωικών προϊ¬ 
όντων και εισήγηση για τη λήψη κατάλληλων μέτρων για 
την αντιμετώπιση των προβλημάτων αυτών. 

• Τμήμα Συμβάσεων και Αξιοποίησης Περιουσίας με τις 
εξής, κυρίως, αρμοδιότητες: 

1. Επεξεργασία / σχεδιασμός της πολιτικής μισθώσεων 
χώρων / εγκαταστάσεων και γενικότερα της πολιτικής τι¬ 


μολόγησης των παρεχόμενων υπηρεσιών (διαπύλια, δι¬ 
καιώματα παραμονής, ζύγιση εμπορευμάτων, έσοδα από 
άλλες δραστηριότητες). 

2. Εφαρμογή των διαδικασιών επιλογής εμπόρων-μι- 
σθωτών σύμφωνα με την υπάρχουσα πολιτική μισθώσεων 
και σύναψη των σχετικών συμβάσεων. 

3. Παρακολούθηση της εκτέλεσης των ανωτέρω συμ¬ 
βάσεων και διαχείριση των προκυπτόντων προβλημάτων 

4. Παρακολούθηση της εκτέλεσης της εγκεκριμένης 
πολιτικής σε σχέση με άλλες πηγές εσόδων από υφιστά¬ 
μενες ή νέες δραστηριότητες. 

5. Παρακολούθηση, επαφή και σχέσεις με υφιστάμε¬ 
νους και υποψήφιους πελάτες του Οργανισμού. 

6. Παρακολούθηση και αξιολόγηση των παραμέτρων 
του εξωτερικού περιβάλλοντος που επηρεάζουν την λει¬ 
τουργία του Οργανισμού. 

7. Εντοπισμός, σχεδιασμός και αξιολόγηση της σκοπι¬ 
μότητας / βιωσιμότητας παροχής νέων υπηρεσιών προς 
τους πελάτες του Οργανισμού. 

8. Εντοπισμός και προώθηση εναλλακτικών τρόπων 
αξιοποίησης των διαθέσιμων πόρων του Οργανισμού 
(εγκαταστάσεων, εξοπλισμού, τεχνογνωσίας) με στόχο 
την εξασφάλιση πρόσθετων πηγών εσόδων (π.χ. από δια¬ 
φημιστικές πινακίδες, πάρκινγκ). 

9. Ανασχεδιασμός των ήδη παρεχόμενων υπηρεσιών, 
με στόχο την μέγιστη ικανοποίηση των πελατών (μεγιστο¬ 
ποίηση της παρεχόμενης προστιθέμενης αξίας). 

Άρθρο 6 

Διεύθυνση Τεχνικών Υπηρεσιών 

Η Διεύθυνση Τεχνικών Υπηρεσιών έχει ως κύρια απο¬ 
στολή τόσο την τεχνική υποστήριξητου Οργανισμού, όσο 
και την αποτελεσματική λειτουργία του συνόλου των 
εγκαταστάσεων και παροχή των υποστηρικτικών υπηρε¬ 
σιών που ο Οργανισμός αναλαμβάνει να παρέχει στους 
μισθωτές-εμπόρους και λοιπούς πελάτες του. Αποτελεί- 
ται από τα παρακάτω τμήματα: 

• Τμήμα Τεχνικών Υποδομών, με αποστολή την τεχνική 
υποστήριξη του Οργανισμού και την εκτέλεση της απα¬ 
ραίτητης συντήρησης του συνόλου των κτιριακών εγκα¬ 
ταστάσεων και του τεχνικού εξοπλισμού που ανήκουν 
στον Οργανισμό. Οι αρμοδιότητες του Τμήματος είναι, 
κυρίως, οι ακόλουθες: 

1. Τεχνική υποστήριξη σε θέματα αξιολόγησης, σχεδια- 
σμού και προγραμματισμού των επενδυτικών δραστηριο- 
τήτωντου Οργανισμού. 

2. Παρακολούθηση / συντονισμός και έλεγχος εκτέλε¬ 
σης των τεχνικών έργων / επενδύσεων του Οργανισμού. 

3. Αξιολόγηση των μακροπρόθεσμων αναγκών τεχνικής 
υποστήριξης του Οργανισμού. 

4. Σχεδιασμός προγράμματος προληπτικής συντήρη¬ 
σης των κτιριακών / τεχνικών εγκαταστάσεων, των οδο¬ 
στρωμάτων και του τεχνικού εξοπλισμού του Οργανι¬ 
σμού. 

5. Εκτέλεση του προγράμματος προληπτικής συντήρη¬ 
σης και αντιμετώπιση των καθημερινώντεχνικών προβλη¬ 
μάτων των κτιριακών / τεχνικών εγκαταστάσεων, των οδο¬ 
στρωμάτων και του τεχνικού εξοπλισμού του Οργανι¬ 
σμού. Τήρηση βιβλίου ή καρτελλών συντήρησης και 
επισκευών. 

6. Διασφάλιση της απρόσκοπτης λειτουργίας των κτι- 
ριακών / τεχνικών εγκαταστάσεων και του τεχνικού εξο¬ 
πλισμού του Οργανισμού. 

• Τμήμα Εποπτείας και Ασφάλειας, με τις εξής κυρίως 
αρμοδιότητες: 

1. Παραγωγή των υπηρεσιών που ο Οργανισμός προ¬ 
σφέρει στους μισθωτές- εμπόρους (π.χ. λειτουργία συ¬ 
στημάτων, καθαρισμός, φύλαξη). 

2. Έλεγχος τήρησης των πολιτικών, προγραμμάτων και 
κανόνων λειτουργίας του Οργανισμού που τίθενται σε 
εφαρμογή. 

3. Παρακολούθηση / συντονισμός και έλεγχος εξωτερι¬ 
κών συνεργατών που παρέχουν τις ανωτέρω υπηρεσίες 
στον Οργανισμό ως προς την επάρκεια και τήρηση των 
συμβατικών τους υποχρεώσεων. 

4. Επεξεργασία, διαμόρφωση και εφαρμογή προγραμ¬ 
μάτων, σχεδίων και κανόνων λειτουργίας των χώρων του 
Ο.Κ.Α.Α. σε σχέση με θέματα όπως : 

• Ρύθμιση της κυκλοφορίας / στάθμευσης 

• Ωράριο λειτουργίας της Αγοράς 

• Ασφάλεια, πυρασφάλεια και φύλαξη της Αγοράς 

• Καθαρισμός και υγιεινή των χώρων 

• Έλεγχος των εισερχομένων / εξερχομένων σχη μάτων 
και ατόμων στην Αγορά και είσπραξη διαφόρων κατηγο¬ 
ριών εσόδων (διαπύλια, σταλιές κ.λ.π.) 

5. Μέριμνα για την κίνηση των οχημάτων του Οργανι¬ 
σμού και παρακολούθηση της κατανάλωσης καυσίμων 
και ελαιολιπαντικών. 

Άρθρο 7 

Λοιπές Υπηρεσιακές Μονάδες της "Ο.Κ.Α.Α. Α.Ε" 

Υπό τον Διευθύνοντα Σύμβουλο της "Ο.Κ.Α.Α Α.Ε." υπά¬ 
γονται απευθείας οι παρακάτω ανεξάρτητες Υπηρεσια¬ 
κές Μονάδες: 

• Γ ραμματεία 

Η Γ ραμματεία έχει την αρμοδιότητα της γραμματειακής 
υποστήριξης του Διευθύνοντος Συμβούλου και της Διοί¬ 
κησης του Οργανισμού. Επιπλέον είναι υπεύθυνη για τη 
διασφάλιση της αποτελεσματικής αμφίδρομης επικοινω¬ 
νίας του Οργανισμού με το εξωτερικό περιβάλλον. 

• Γ ραφείο Εσωτερικού Ελέγχου 

Το Γραφείο Εσωτερικού Ελέγχου αποτελεί όργανο 
ασκήσεως διοικητικών, οικονομικών και διαχειριστικών 
ελέγχων όλων των Υπηρεσιών της Εταιρίας. Οι αρμοδιό¬ 
τητες του είναι κυρίως οι εξής : 

1. Συστηματικός έλεγχος νομιμότητας των λογιστικών, 
διαχειριστικών και οικονομικών εργασιών γενικά που διε¬ 
ξάγονται από τις Υπηρεσίες της Εταιρίας. 

2. Άντληση κάθε στοιχείου από τις Υπηρεσίες της Εται¬ 
ρίας, τα οποία εξασφαλίζουν δυνατότητα μελέτης και 
ελέγχου θεμάτωντης αρμοδιότητας του. 

3. Διενέργεια ενόρκων ή μη ανακρίσεων και εξετάσεων 
ύστερα από σχετική αρμόδια παραγγελία. 

4. Διεξαγωγή διοικητικού, οικονομικού, διαχειριστικού 
ελέγχου κάθε Υπηρεσίας της Εταιρίας. 

• Γραφείο Νομικών Υποθέσεων 

Το Γ ραφείο Νομικών Υποθέσεων αποτελεί γνωμοδοτικό 
και συμβουλευτικό όργανο της Διοίκησης με τις ακόλου¬ 
θες, κυρίως, αρμοδιότητες: 

1. Εκπροσώπηση του Οργανισμού ενώπιον των Δικα¬ 
στηρίων (διεξαγωγή δικών κλπ.) και άλλων Αρχών. 

2. Παροχή νομικών συμβουλευτικών υπηρεσιών και 
γνωμοδοτήσεων προς τη Διοίκηση του Οργανισμού. 

3. Παρακολούθηση και συντονισμός των νομικών υπο- 
θέσεωντου Οργανισμού και εκτέλεση κάθε νομικής ενέρ¬ 


γειας για την προάσπιση των συμφερόντων του Οργανι¬ 
σμού. 

4. Παρακολούθηση της εξέλιξης δικαστικών αποφάσε¬ 
ων που αφορούν τον Οργανισμό και ενημέρωση της Διοί¬ 
κησης του Οργανισμού με περιοδικές αναφορές. 

5. Έλεγχος της νομικής επάρκειας των συμβάσεων. 

• Γ ραφείο Επιχειρησιακού Σχεδιασμού και Μηχανορ¬ 
γάνωσης 

Το Γ ραφείο Επιχειρησιακού Σχεδιασμού και Μηχανορ¬ 
γάνωσης έχει ως κύρια αποστολή την παρακολούθηση 
της πορείας υλοποίησης των ετήσιων σχεδίων δράσης 
και πολιτικών του Οργανισμού και συμβουλεύει την Διοί¬ 
κηση σε θέματα στρατηγικού / επιχειρησιακού σχεδια- 
σμού. Ταυτόχρονα ασκεί επιτελικό/συντονιστικό ρόλο σε 
θέματα μηχανογράφησης και μηχανοργάνωσης. Οι αρ¬ 
μοδιότητες του Γ ραφείου Επιχειρησιακού Σχεδιασμού 
και Μηχανοργάνωσης είναι κυρίως οι εξής: 

1. Υποστήριξη της Διοίκησης σε θέματα Επιχειρησια¬ 
κού Σχεδιασμού. 

2. Παρακολούθηση της πορείας υλοποίησης των ετή¬ 
σιων σχεδίων δράσης. 

3. Μέριμνα και εισήγηση για τις απαραίτητες επιχειρη¬ 
σιακές / οργανωτικές δραστηριότητες σύμφωνα με τις 
σχετικές αποφάσεις και εγκρίσεις των αρμοδίων οργά¬ 
νων Διοίκησης. 

4. Σχεδιασμός πολιτικής μηχανοργάνωσης και ολοκλη¬ 
ρωμένης μηχανογραφικής υποστήριξης των λειτουργιών 
και δραστηριοτήτων του Οργανισμού. 

5. Ανάλυση των επιμέρους μηχανογραφικών αναγκών, 
προσδιορισμός των προδιαγραφών του απαιτούμενου 
εξοπλισμού και μέριμνα για τηνπρομήθεια του αναγκαίου 
εξοπλισμού και εντύπων. 

6. Συντονισμός / επίβλεψη εξωτερικών συνεργατών 
στην εγκατάσταση και ενεργοποίηση λειτουργίας του μη¬ 
χανογραφικού εξοπλισμού. 

7. Παρακολούθηση και διασφάλιση αποτελεσματικής 
μηχανογραφικής υποστήριξης του συνόλου των λειτουρ¬ 
γιών και δραστηριοτήτων του Οργανισμού. 

Άρθρο 8 

Συμβούλιο Διεύθυνσης 

Αρμόδιο όργανο για τον συντονισμό της εταιρείας είναι, 
σύμφωνα με το Π.Δ. 406/1998 (άρθρο 19), το Συμβούλιο 
Διεύθυνσης. 

Στο Συμβούλιο Διεύθυνσης μετέχουν ως Πρόεδρος ο 
Διευθύνων Σύμβουλος, ο Γενικός Διευθυντής (εάν υπάρ¬ 
χει) και οι Διευθυντές (οι επικεφαλής των Διευθύνσεων) 
του Οργανισμού. 

Κύρια αποστολή του Συμβουλίου Διεύθυνσης είναι: 

1. Ο συντονισμός και η εξασφάλιση της απαραίτητης 
συνοχής και λειτουργίας της Εταιρείας. 

2. Η επίλυση σημαντικών προβλημάτων της τρέχουσας 
διαχείρισης. 

3. Η λήψη αποφάσεων για προμήθειες ή αναθέσεις έρ¬ 
γων μέχρι το τιθέμενο από το Διοικητικό Συμβούλιο χρη¬ 
ματικό όριο και 

4. Η άσκηση κάθε άλλης αρμοδιότητας που του εκχωρεί 
το Διοικητικό Συμβούλιο. 

Άρθρο 9 

Περαιτέρω διάρθρωση - Τοποθέτηση Προσωπικού - 
Αρμοδιότητες 

1. Η περαιτέρω οργανωτική διάρθρωση των Υπηρεσία- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1191 


κών Μονάδων (δηλαδή η τυχόν δημιουργία γραφείων 
εντός τμημάτων) της "Ο.Κ.Α.Α. Α.Ε.", γίνεται με απόφαση 
του Διευθύνοντος Συμβούλου κατόπιν εισήγησης της αρ¬ 
μόδιας Διεύθυνσης. 

2. Επίσης, θέματα συνδεόμενα με τις αρμοδιότητες, 
υποχρεώσεις, τοποθετήσεις του προσωπικού στις προ- 
βλεπόμενες από τον Κανονισμό θέσεις και τη χορήγηση 
αδειών, ρυθμίζονται μέσα στο πλαίσιο αποκλειστικά του 
Γενικού Κανονισμού Προσωπικού. Ιδιαίτερα για τον Γενι¬ 
κό Κανονισμό Προσωπικού και για ζητήματα που αφο¬ 
ρούν στις εργασιακές σχέσεις, οποιαδήποτε πρόταση ή 
απόφαση για αλλαγή απαιτεί τη σύμφωνη γνώμη των δύο 
μερών (εταιρείας και εργαζομένων). 

Άρθρο 10 

Βασικές Διαδικασίες Λειτουργίας 

Οι βασικές διαδικασίες λειτουργίας του Οργανισμού 
αφορούν στην Οικονομική Διαχείριση και στη Λειτουργία 
της Αγοράς. 

Α. Οικονομική Διαχείριση 

Η αποτελεσματικότητα της οικονομικής διαχείρισης 
της "Ο.Κ.Α.Α. Α.Ε." προϋποθέτει: 

• την ανάπτυξη των απαραίτητων "Οικονομικών Λει¬ 
τουργιών" 

• την ανάπτυξη και εφαρμογή διαδικασιών και συστη¬ 
μάτων που θα υποστηρίζουν τις "οικονομικές" λειτουρ¬ 
γίες. 

Οι κύριες "οικονομικές" λειτουργίες στην "Ο.Κ.Α.Α. Α.Ε." 
είναι: 

I) Οικονομικός Προγραμματισμός και Έλεγχος 

Ο οικονομικός προγραμματισμός πραγματοποιείται σε 
ετήσια βάση και είναι 

συμβατός με τους στόχους του Στρατηγικού και Επιχει¬ 
ρησιακού Σχεδίου του Οργανισμού. Αποτελείται από τα 
προγράμματα δράσης και προϋπολογισμούς κάθε διοι¬ 
κητικής μονάδας και συμπεριλαμβάνει τους προϋπολογι¬ 
σμούς των επενδυτικών δαπανών και των λειτουργικών 
εξόδων τους. 

Τα προγράμματα δράσης και οι προϋπολογισμοί των 
επιμέρους Τμημάτων συντονίζονται από τη Διεύθυνση Δι¬ 
οικητικών και Οικονομικών Υπηρεσιών, εποπτεύονται από 
τον Διευθύνοντα Σύμβουλο και κατατίθενται προς έγκρι¬ 
ση στο Διοικητικό Συμβούλιο. 

Η εκτέλεση του ετήσιου προϋπολογισμού παρακολου- 
θείται από την Διοίκηση μέσω συστήματος αναφορών σε 
τριμηνιαία βάση. Οι αναφορές αυτές περιλαμβάνουν: 

• Οικονομικά αποτελέσματα και δείκτες αποτελεσματι- 
κότητας των επιμέρους Διευθύνσεων και Τμημάτων 


• Αποκλίσεις στην υλοποίηση των προγραμμάτων και 
αιτιολόγηση των αιτίων 

• Προτεινόμενες διορθωτικές ενέργειες 

II) Εκτέλεση Προμηθειών 

Η ανάθεση των προμηθειών υλοποιείται βάσει Κανονι¬ 
σμού Προμηθειώντης Εταιρίας που διέπεται από τις γενι¬ 
κές αρχές του νόμου περί κρατικών προμηθειών των ΔΕ- 
ΚΟ. 

ΠΙ) Λογιστική Απεικόνιση- Εκπόνηση Οικονομικών Κα¬ 
ταστάσεων 

Η λογιστική απεικόνιση των εργασιών της εταιρείας 
πραγματοποιείται σύμφωνα με τις αρχές του Γενικού Λο¬ 
γιστικού Σχεδίου. Οι οικονομικές καταστάσεις της εται¬ 
ρείας (Ισολογισμοί, Αποτελέσματα Χρήσης, Πίνακας Διά¬ 
θεσης Αποτελεσμάτων, Προσαρτήματα) συντάσσονται 
σε ετήσια βάση. 

IV) Κοστολόγηση 

Οι παρεχόμενες υπηρεσίες και τα υπό εξέλιξη έργα κο¬ 
στολογούνται αναλυτικά με βάση τις αρχές του συστήμα¬ 
τος της Αναλυτικής Λογιστικής. 

Τα προκύπτοντα κοστολογικά στοιχεία, σκοπό έχουν 
την αποτελεσματική υποστήριξη του συστήματος λήψης 
αποφάσεωντηςΔιοίκησηςτου Οργανισμού. 

Β. Λειτουργία της Αγοράς 

Η εμπορία εντός των χώρων της Αγοράς, γίνεται στο 
πλαίσιο Κανονισμού Λειτουργίας της Αγοράς που εγκρί- 
νεται από το Διοικητικό Συμβούλιο. Ο έλεγχος τήρησης 
του συγκεκριμένου κανονισμού ανατίθεται στη Διεύθυν¬ 
ση Εμπορικής Εκμετάλλευσης. 

Άρθρο 11 

Τροποποίηση, αντικατάσταση, κατάργηση διατάξεων 

1. Ο παρών Κανονισμός τίθεται σε ισχύ κατ’ εφαρμογή 
των διατάξεων της παραγράφου 1 του άρθρου 36 του 
Π.Δ. 406 /1998, το οποίο και κατισχύει σε περίπτωση συ- 
γκρούσεως του με τις διατάξεις του παρόντος. 

2. Τροποποίηση, αντικατάσταση, κατάργηση διατάξε¬ 
ων του παρόντος Κανονισμού, είναι δυνατή με πρόταση 
του Διοικητικού Συμβουλίου κατόπιν εισήγησης του Συμ¬ 
βουλίου Διεύθυνσης, που εγκρίνεται με κοινή απόφαση 
των Υπουργών Ανάπτυξης και Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα,16 Ιανουάριου 2004 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΓΕΩΡΓΙΑΣ 

ΚΙΜΩΝ ΚΟΥΛΟΥΡΗΣ ΓΕΩΡΓΙΟΣ ΔΡΥΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Στηιείωση 1 : Προσωποπαγής θέση (μπορεί να καλυφθεί εφ' όσον δήμιουργηθούν οι τρεις Διευθύνσεις που προβλέπει το παρόν Οργανόγραμμα). 

Σημείωση 2 : Η υποχρέωση για την ύπαρξη Τεχνικού και Ιατρού Ασφαλείας μπορεί να καλυφθεί με την ανάθεση σε εξωτερική, ειδικευμένη εταιρία (ουίεουτοΐηβ). 











































































